ตลท.เพิกถอนหุ้น BAT-3K จากหลักทรัพย์จดทะเบียน รับ 3K-BAT เสียบแทน มีผลทันที!
ตลท.เพิกถอนหุ้น BAT-3K จากหลักทรัพย์จดทะเบียน รับ 3K-BAT เสียบแทน มีผลทันที!
1 ต.ค. 2563

ตลาดหลักทรัพย์แห่งประเทศไทย (ตลท.) เปิดเผยว่า ตาม บริษัท ฮิตาชิ เคมิคอล สโตเรจ แบตเตอรี่ (ประเทศไทย) จำกัด (มหาชน) หรือ BAT-3K และ บริษัท ฮิตาชิ เคมิคอล เกตเวย์  แบตเตอรี่ (ประเทศไทย) จำกัด (HCGB) ได้ดำเนินการควบบริษัทและนายทะเบียนบริษัทมหาชนจำกัดรับจดทะเบียนควบบริษัทแล้ว ส่งผลให้บริษัทดังกล่าวสิ้นสภาพจากการเป็นนิติบุคคลตามกฎหมายและบริษัท ไทย เอ็นเนอร์จี สโตเรจ เทคโนโลยี จำกัด (มหาชน) (3K-BAT) จะรับโอนทรัพย์สิน หนี้ สิทธิ หน้าที่และความรับผิดชอบทั้งหมดของบริษัทข้างต้น
ทั้งนี้ อาศัยอำนาจตามความในมาตรา 171 (4) และ 171 (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการตลาดหลักทรัพย์ฯ จึงสั่งเพิกถอนหลักทรัพย์ของ BAT-3K จากการเป็นหลักทรัพย์จดทะเบียน และรับหลักทรัพย์ของ 3K-BAT เป็นหลักทรัพย์จดทะเบียนในตลาดหลักทรัพย์ฯ ตั้งแต่วันที่นายทะเบียนรับจดทะเบียนการควบบริษัท กล่าวคือตั้งแต่วันที่ 1 ต.ค. 2563 (มีผลในระบบการซื้อขายตั้งแต่วันที่ 2 ต.ค. 2563) และเริ่มซื้อขายได้ตั้งแต่วันที่ 5 ต.ค. 2563